3. ΒΑΣΙΛΙΚΟΝ ΔΙΑΤΑΓΜΑ της 16/26 Φεβρ. 1948 (ΦΕΚ 52) Περί αρμοδιότητος και καθηκόντων του Γενικού Επιθεωρητού Υπηρεσιών Υ.Ε.Ν. Έχοντες υπ’ όψιν το άρθρ. 3 του Α.Ν. της 28-101935 «περί τροποποιήσεως και συμπληρώσεως των περί Διοικήσεως του Εμπορικού Ναυτικού Διατάξεων» (Ε.Κ. 502/1935), τον Α.Ν. 345/1936 «περί αρμοδιότητος του Υφυπουργείου της Εμπορικής Ναυτιλίας (Ε.Κ. 514/1936), το άρθρ. 10 του Α.Ν. 934/1937 «περί τροποποιήσεως των ισχυουσών διατάξεων περί συστάσεως, συγκροτήσεως, λειτουργίας του Συμβουλίου προαγωγών κλπ. ειδικών προσόντων προαγωγής, φύλλων ποιότητος των Λιμενικών αξιωματικών και υπαξιωματικών και προσθήκης συναφών διατάξεων» (Ε.Κ. 456/1937) και το άρθρ. 12 του υπ’ αριθ. 482 Ν.Δ. της 31.10.1947 «περί εθελουσίας εξόδου και αποσυμφορήσεως ανωτέρων στελεχών Λιμενικού Σώματος» (Ε.Κ. 251/1947) και την υπ’ αριθ. 34/1948 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού απεφασίσαμεν και διατάσσομεν. Άρθρ.1.-Εις την αρμοδιότητα του Γενικού Επιθεωρητού Υπηρεσιών Υπουργείου Εμπορικής Ναυτιλίας υπάγονται: α)Ο έλεγχος της ακριβούς και λυσιτελούς κατά υπηρεσίας εφαρμογής των περί διοικήσεως του Εμπορικού Ναυτικού διατάξεων. β)Πάσα υπόθεσις αναγομένη εις την στρατολογίαν, προέλευσιν και εκπαίδευσιν του προσωπικού του Λιμενικού Σώματος. γ)Πάσα υπόθεσις αφορώσα την επαγγελματικήν, τεχνικήν και θεωρητικήν κατάρτισιν και την  Σελ. 40 καθόλου εκπαίδευσιν των ναυτικών και εργατών θαλάσσης του Εμπορικού Ναυτικού και την απονομήν των οικείων αδειών, πτυχίων και διπλωμάτων ειδικότητος και ναυτικής ικανότητος. δ)Η εποπτεία και ο έλεγχος των σχολών εκπαιδεύσεως του προσωπικού του Λιμενικού Σώματος και των δημοσίων και ιδιωτικών σχολών και φροντιστηρίων εν γένει του Εμπορικού Ναυτικού. ε)Η τελική επεξεργασία παντός σχεδίου νόμου, Δ/τος ή Κανονισμού αφορώντος την προέλευσιν, συγκρότησιν, εκπαίδευσιν, προσόντα προς προαγωγήν του προσωπικού και γενικώς την οργάνωσιν του Λιμενικού Σώματος. ς)Η μελέτη παντός θέματος αναγομένου εις την αρμοδιότητα του Υπουργείου Εμπορικής Ναυτιλίας ανατιθεμένου αυτώ υπό του Υπουργού. ζ)Η σύνταξις των φύλλων ποιότητος του προϊσταμένου της Επιθεωρήσεως Εμπορικού Ναυτικού και των προϊσταμένων των σχολών και φροντιστηρίων περί ων το εδαφ. δ΄ και ο κατά δεύτερον κλιμάκιον χαρακτηρισμός και κρίσις επί των φύλλων ποιότητος των συντασσομένων υπό του Επιθεωρητού του Εμπορικού Ναυτικού, των Διευθυντών Διοικήσεως και Ναυτικής Εργασίας, ως προς τους προϊσταμένους των τμημάτων και γραφείων, περί ων το παρόν Δ/μα και των προϊσταμένων των σχολών και φροντιστηρίων περί ων το εδαφ. δ΄ ως προς το υπ’ αυτούς προσωπικόν. Άρθρ.2.-Ο Γενικός Επιθεωρητής Υπηρεσιών Υπουργείου Εμπορικής Ναυτιλίας τελών εις απ’ ευθείας διοικητικήν εξάρτησιν εκ του Υπουργού έχει υπό τας αμέσους διαταγάς του την Υπηρεσίαν Επιθεωρήσεως Εμπορικού Ναυτικού τας διευθύνσεις Διοικήσεως και Ναυτικής Εργασίας της Κεντρικής Υπηρεσίας του Υπουργείου, ως προς τας αρμοδιότητας τούτων τας εν τω επομένω άρθρω αναφερομένας, και τας σχολάς και φροντιστήρια περί ων το εδαφ. δ΄ του προηγουμένου άρθρου. Άρθρ.3.-1.Η Υπηρεσία Επιθεωρήσεως Εμπορικού Ναυτικού περιλαμβάνει τα κάτωθι τρία τμήματα: 20.Α.γ.3 Επιθεώρηση Υ.Ε.Ν. Α΄.Το Τμήμα Επιθεωρήσεων συγκροτούμενον εκ του Γραφείου Επιθεωρήσεων και του Γραφείου Διεκπεραιώσεως και εις ο ανάγεται: α)Η παρακολούθησις της εκτελέσεως των τακτικών επιθεωρήσεων των Υπηρεσιών της Διοικήσεως του Εμπορικού Ναυτικού. β)Η σύνταξις των εκθέσεων των τακτικών και εκτάκτων επιθεωρήσεων, η υποβολή τούτων εις τον Υπουργόν και η ανακοίνωσις αποσπασμάτων αυτών εις τας οικείας Διευθύνσεις της Κεντρικής Διοικήσεως του Υπουργείου, τας Κεντρικάς Υπηρεσίας και τα Ασφαλιστικά εν γένει Ιδρύματα των εργατών θαλάσσης. γ)Η παραλαβή πάντων των εισερχομένων εγγράφων της Γενικής Επιθεωρήσεως, η καταχώρησις τούτων εις το βιβλίον πρωτοκόλλου και η παράδοσις αυτών εις τα οικεία τμήματα συμφώνως προς την σημειουμένην επ’ αυτών κατανομήν υπό του προϊσταμένου του Τμήματος. δ)Η διεκπεραίωσις, καταχώρησις και αποστολή των εξερχομένων εγγράφων της Γενικής Επιθεωρήσεως. ε)Η τήρησις του εμπιστευτικού πρωτοκόλλου και αρχείου, του αρχείου των εκθέσεων επιθεωρήσεων και του γενικού αρχείου της Γενικής Επιθεωρήσεως. Β΄.Το Τμήμα Στρατολογίας και Εκπαιδεύσεως του Λιμενικού Σώματος απαρτιζόμενον εκ των παρά τω Τμήματι Προσωπικού Γραφείων Διοικήσεως και Εκπαιδεύσεως, και εις ο ανάγεται: α)Πάσα υπόθεσις αφορώσα την στρατολογίαν και προέλευσιν του προσωπικού του Λιμενικού Σώματος. β)Η οργάνωσις, η εποπτεία και ο έλεγχος λειτουργίας των Σχολών και φροντιστηρίων, εκπαιδεύσεως του προσωπικού του Λιμενικού Σώματος. γ)Η μέριμνα δια την συγκρότησιν του προσωπικού διοικήσεως του διδακτικού προσωπικού των σχολών και φροντιστηρίων του Λ.Σ. δ)Ο εν συνεννοήσει μετά της Γενικής Διευθύνσεως καθορισμός της σειράς των εκπαιδευτέων στελεχών. ε)Η κατάρτισις των εκπαιδευτικών εν γένει προγραμμάτων του προσωπικού του Λιμενικού Σώματος. ς)Η μέριμνα δια την συγγραφήν και έκδοσιν των διδακτικών βιβλίων και εγχειριδίων των στελεχών του Λιμενικού Σώματος. ζ)Η τελική επεξεργασία των διατάξεων παντός σχεδίου Νόμου, Δ/τος ή Κανονισμού αφορώντος την προέλευσιν, εκπαίδευσιν, προσόντα προς προαγωγήν του προσωπικού και γενικώς την οργάνωσιν του Λιμενικού Σώματος. η)Η σύνταξις και υποβολή εις τον Υπουργόν εκθέσεων περί των ληπτέων μέτρων δια την αρτιωτέραν οργάνωσιν του Λιμενικού Σώματος. θ)Η μελέτη παντός θέματος αναγομένου εις την αρμοδιότητα του Υπουργείου Εμπορικής Ναυτιλίας ανατιθεμένου εις την Γενικήν Επιθεώρησιν υπό του Υπουργού εφ’ όσον τούτο δεν ανάγεται εις την αρμοδιότητα ετέρου τμήματος αυτής. Γ΄.Το Τμήμα Ναυτικής Εκπαιδεύσεως των Ε.Θ. απαρτιζόμενον εκ του ομωνύμου Τμήματος της Διευθύνσεως Ναυτικής Εργασίας και Εκπαιδεύσεως και εις ο ανάγεται: α)Η οργάνωσις, η εποπτεία και ο έλεγχος λειτουργίας των δημοσίων σχολών και φροντιστηρίων εν γένει και η εποπτεία και ο έλεγχος των ανεγνωρισμένων υπό του Υπουργείου ιδιωτικών σχολών Εμπορικού Ναυτικού. β)Η μέριμνα δια την συγκρότησιν του προσωπικού Διοικήσεως και του διδακτικού προσωπικού των δημοσίων Σχολών και φροντιστηρίων του Εμπορικού Ναυτικού. γ)Η αναγνώρισις ή άρσις αναγνωρίσεως υπό του Υπουργείου των ιδιωτικών σχολών και φροντιστηρίων του Εμπορικού Ναυτικού. δ)Ο καθορισμός του τρόπου της χορηγητέας εκ του Δημοσίου οικονομικής ενισχύσεως εις τας ανεγνωρισμένας υπό του Υπουργείου ιδιωτικάς σχολάς Εμπορικού Ναυτικού. ε)Η κατάρτισις των εκπαιδευτικών εν γένει προγραμμάτων των Δημοσίων και ανεγνωρισμένων υπό του Υπουργείου ιδιωτικών σχολών και φροντιστηρίων Εμπορικού Ναυτικού. ς)Η μέριμνα δια την συγγραφήν και έκδοσιν των διδακτικών βιβλίων των δημοσίων και ανεγνωρισμένων υπό του Υπουργείου ιδωτικών σχολών και φροντιστηρίων του Εμπορικού Ναυτικού ως και βιβλίων συντελεστικών δια την επαγγελματικήν, κοινωνικήν και ηθικήν διαπαιδαγώγησιν των εργατών θαλάσσης και ναυτικών. ζ)Πάσα άλλη υπόθεσις αφορώσα την επαγγελματικήν, τεχνικήν και θεωρητικήν κατάρτισιν, την καθ’ όλου εκπαίδευσιν και δοκιμασίαν των ναυτικών και εργατών θαλάσσης και των προτιθεμένων, όπως ασκήσωσι το ναυτικόν επάγγελμα και φοιτώντων εις σχολάς ανεγνωρισμένας υπό του Υπουργείου. (Αντί των σελ. 41 και 42,01) Σελ. 41(α) Τεύχος 636-Σελ. 89 Επιθεώρηση Υ.Ε.Ν. 20.Α.γ.3 Άρθρ.4.-1.Αι δια τον έλεγχον της ακριβούς και λυσιτελούς κατά υπηρεσίας εφαρμογής των περί διοικήσεως του Εμπορικού Ναυτικού διατάξεων και της λειτουργίας των Σχολών και φροντιστηρίων εκπαιδεύσεως του προσωπικού του Λιμενικού Σώματος και των δημοσίων σχολών και φροντιστηρίων και ανεγνωρισμένων υπό του Υπουργείου ιδιωτικών σχολών Εμπορικού Ναυτικού τακτικαί ή έκτακτοι επιθεωρήσεις εκτελούνται είτε αυτοπροσώπως υπό του Γενικού Επιθεωρητού Υπηρεσιών Υπουργείου Εμπορικής Ναυτιλίας είτε κατόπιν διαταγής τούτου, εκδιδομένης εντολή τουΥπουργού ή διαταγή του Υπουργού υπό του Προϊσταμένου της Υπηρεσίας Επιθεωρήσεως Εμπορικού Ναυτικού ή των παρά τη Γενική Επιθεωρήσει υπηρετούντων αξιωματικών εκτάκτως δε υπό οιουδήποτε άλλου αξιωματικού του Λιμενικού Σώματος, Προξενικού ή άλλου δημοσίου υπαλλήλου κατά τα εν άρθρ. 3 του από 28 Οκτ. 1935 Α. Νόμου «περί τροποποιήσεως και συμπληρώσεως των περί διοικήσεως του Εμπορικού Ναυτικού διατάξεων», οριζόμενα. Η επιθεώρησις των Κεντρικών Υπηρεσιών του Υ.Ε.Ν. εκτελείται κατόπιν διαταγής του Υπουργού. 2.Αι τακτικαί επιθεωρήσεις περιλαμβάνουσι το σύνολον των αναγομένων εις την Διοίκησιν του Εμπορικού Ναυτικού καθηκόντων είτε το σύνολον των εις την αρμοδιότητα της επιθεωρουμένης υπηρεσίας αναγομένων καθηκόντων αι δε έκτακτοι επιθεωρήσεις περιορίζονται εις την δια της οικείας διαταγής καθοριζομένην έκτασιν. 3.Η συχνότης και η σειρά των ενεργουμένων τακτικών επιθεωρήσεων κανονίζεται υπό του Γενικού Επιθεωρητού αναλόγως των υπηρεσιακών αναγκών και κατά τρόπον ώστε άπανται αι υπηρεσίαι της Διοικήσεως Εμπορικού Ναυτικού να υφίστανται τουλάχιστον άπαξ του έτους τακτικήν επιθεώρησιν. 4.Μεθ’ εκάστην επιθεώρησιν συντάσσεται από του ενεργήσαντος ταύτην και υποβάλλεται εις τον Υπουργόν λεπτομερής έκθεσις και των αναγομένων εις αυτήν θεμάτων μετά γνωμοδοτήσεως του Γενικού Επιθεωρητού περί των ληπτέων μέτρων. Προκειμένου περί τακτικής επιθεωρήσεως εν τη περί ταύτης εκθέσει μνημονεύονται ειδικώς αι κρίσεις του ενεργήσαντος την επιθεώρησιν περί της ικανότητος, του ζήλου και του ήθους του προσωπικού της επιθεωρηθείσης υπηρεσίας. Αποσπάσματα των εκθέσεων επιθεωρήσεων κοινοποιούνται εις τας οικείας Διευθύνσεις της Κεντρικής Διοικήσεως του Υπουργείου, τας  Σελ. 42(α) Τεύχος 636-Σελ. 90 Κεντρικάς Υπηρεσίας και τα ασφαλιστικά εν γένει Ιδρύματα των εργατών θαλάσσης κατά λόγον της αρμοδιότητός των. Άρθρ.5.-Τον Γενικόν Επιθεωρητήν Υπηρεσιών Υπουργείου Εμπορικής Ναυτιλίας απόντα ή κωλυόμενον αναπληροί ο Προϊστάμενος της Υπηρεσίας Επιθεωρήσεως Εμπορικού Ναυτικού τούτον δε οι Τμηματάρχαι της Υπηρεσίας Επιθεωρήσεως Εμπορικού Ναυτικού έκαστος εις τα υπό την αρμοδιότητα του Τμήματός του υπαγόμενα ζητήματα. Εις τον Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. 